**Nafn umsækjanda:**

Starfið sem sótt er um:

Nafn þess sem biður um umsögn:

Dagsetning:

Nafn umsagnaraðila:

A. *Upphitun og upplýsingagjöf*

* Hversu vel þekkir þú til starfa þessa umsækjanda? Ef viðkomandi þekkir lítið til starfa einstaklingsins getur verið nauðsynlegt að fá ábendingu um annan umsagnaraðila.
* Hvernig mun þetta ganga fyrir sig: Hér er rétt að segja að þú sért með staðlaðan spurningalista með X spurningum og að það muni taka Y mínútur að fara í gegnum hann. Staðreyna að viðkomandi hafi tíma eða hvort betra sé að hringja seinna.
* Lýsing á starfinu sem sótt er um: Mikilvægt er að setja umsagnaraðila inn í málin með því að greina honum frá innihaldi starfsins sem um ræðir áður en lengra er haldið.
* Trúnaður: Ef starfið sem um ræðir er hjá opinberri stofnun þarf að taka fram að ekki sé hægt að lofa fullum trúnaði um upplýsingarnar vegna réttinda umsækjandans samkvæmt stjórnsýslulögum (sjá kafla 11).

A. *Hlutlæg atriði um störf og starfstíma*

(1) Hver var upphafsdagur og lokadagur starfs NN hjá þér?

(2) Hvert var fyrsta starfsheiti NN hjá þér og hvert var síðasta starfsheitið?

(3) Höfðu laun NN hjá þér hækkað verulega á starfstímanum? Hver voru lokalaunin (um það bil)?

(4) Hvert var verksvið NN í síðasta starfi sínu hjá þér (ábyrgðarsvið og verkþættir)?

(5) Hver var ástæðan fyrir starfslokum NN á þínum vinnustað?

B. *Mat á frammistöðu samanborið við aðra*

(6) Miðað við aðra starfsmenn sem þú hefur haft í sama starfi, myndir þú segja að NN hafi staðið sig betur en í meðallagi í starfi?

(7) Ef þú raðaðir þeim starfsmönnum sem þú hefur haft í starfinu upp með tilliti til frammistöðu í starfinu sjálfu, hvar myndi þessi einstaklingur lenda í röðinni? Efstu 10%?, efstu 25%? o.s.frv.

(8) Ef þú raðaðir þeim starfsmönnum sem þú hefur haft í starfinu upp með tilliti til persónulega eiginleika og áhrif á starfshópinn og andrúmsloftið, hvar myndi þessi einstaklingur lenda í röðinni? Efstu 10%?, efstu 25%? o.s.frv.

(9) Geturðu lýst stuttlega þeim hópi starfsmanna sem þú ert að bera þennan einstakling saman við (ef það er ekki augljóst)?

C. *Styrkleikar og veikleikar*

(10) Eru einhver svið starfsins sem þú gætir lýst sem styrkleikum NN, með tilliti til frammistöðu og persónulegra eiginleika?

(11) Eru einhver svið starfsins sem þú gætir lýst sem veikleikum NN?

D. *Starfsþekking, samstarf og fleira*

(12) Hvernig myndir þú meta þekkingu X á starfssviðinu?

(13) Gerði starfið kröfu til NN um að vinna með öðrum? Hvernig gekk sú samvinna?

(14) Hvernig voru ástundun, samviskusemi og reglusemi NN?

 (15) Voru merki um óheiðarleika í starfi NN?

E. *Heildarmat*

(16) Hvernig heldur þú að þessi einstaklingur myndi standa sig í því starfi sem ég lýsti í upphafi?

 (17) Myndir þú hafa áhuga á að ráða NN aftur til starfs hjá þér ef það byðist?